作者:孫光憲
標題:河傳
內容:太平天子，等閒遊戲，疏河千里。柳如絲，偎倚。綠波春水，長淮風不起。如花殿腳三千女，爭雲雨，何處留人住？錦帆風，柳拖金縷，著煙籠霧，濛濛落絮。鳳凰舟上楚女，龍爭虎戰分中土。人無主，桃葉江南渡。襞花箋，花落，煙薄。謝家池閣，寂寞春深。翠蛾輕斂意沈吟，玉爐香斷霜灰冷，簾鋪影，梁燕歸紅杏。晚來天，風颭，波斂。團荷閃閃，珠傾露點。木蘭舟上，大堤狂殺襄陽客。煙波隔，渺渺湖光白。身已歸，